[{"text_idx": "#000003", "text": "Paratoi ar gyfer y Brifysgol"}, {"text_idx": "#000005", "text": "Dod o hyd i Gwrs"}, {"text_idx": "#000014", "text": "Rhaglen iPad rhith-ddysgu yn helpu i hyfforddi niwrolawfeddygon y dyfodol"}, {"text_idx": "#000015", "text": "Bydd rhaglen symudol newydd, y gellir ei lawr lwytho yn rhad ac am ddim, yn helpu i hyfforddi niwrolawfeddygon y dyfodol. Mae\u2019n un o nifer o raglenni sy\u2019n cael eu datblygu, yn addasu cyfrifiadura gweledol a gwirionedd tri dimensiwn i ddarparu rhith-ddysgu cost effeithiol ar gyfer nifer o wahanol driniaethau meddygol."}, {"text_idx": "#000016", "text": "Un o'r sgiliau sylfaenol y mae\u2019n rhaid i nirwolawfeddygon dan hyfforddiant eu dysgu yn gynnar yn eu hyfforddiant yw deall y system fentriglaidd yn yr ymennydd, a sut i\u2019w bibellu mewn argyfwng. Gall llif yr hylif yn yr ymennydd gael ei rwystro gan nifer o brosesau patholegol sy\u2019n arwain at gyflwr peryglus o\u2019r enw hydroseffalws. Gall y pwysau yn y fentriglau godi, gan arwain at y claf yn mynd yn anymwybodol. Gellir pibellu\u2019r system fentriglaidd yn yr ystafell law-drin, draenio\u2019r hylif a lleihau\u2019r cynnydd yn y pwysau a all arwain at farwolaeth. Gwneir y driniaeth hon yn aml mewn adrannau niwrolawfeddygol."}, {"text_idx": "#000017", "text": "Mae Lly\u0302r ap Cenydd, o\u2019r Uned Uwch Ddelweddu Meddygol a ariannir gan NISCHR ym Mhrifysgol Bangor, newydd ddatblygu offer hyfforddi llawfeddygol ar gyfer y llechen iPad o\u2019r enw \u2018VCath\u2019. Mae wedi ei gynllunio fel y gall hyfforddai niwrolawfeddygol fynd drwy\u2019r camau o roi\u2019r catheter yn ei le a\u2019i fewnosod i ymennydd claf tri dimensiwn rhithwir. Mae\u2019r camau hyn yn rhan o drefn a elwir yn \u2018rhoi cathetr mewn fentrigl\u2019, ac a ddefnyddir i ddraenio hylif sydd wedi ei ddal yn fentriglau\u2019r ymennydd. Mae mewnosod y cathetr ar yr ongl a\u2019r dyfnder cywir fel ei fod yn torri twll yn y fentrigl yn hollbwysig er mwyn sicrhau canlyniad llwyddiannus i\u2019r claf. Mae\u2019n rhaid bod gan y niwrolawfeddyg ymwybyddiaeth tri dimensiwn ragorol gan nad yw'r rhannau o'r corff sydd dan sylw yn weladwy yn ystod y driniaeth."}, {"text_idx": "#000018", "text": "Mae \u2018VCath\u2019 yn galluogi hyfforddeion i wella eu dealltwriaeth a\u2019r sgiliau sydd eu hangen ar gyfer y driniaeth cyn iddynt orfod ei wneud yn yr ystafell law-drin. Bydd hyfforddi trwy ddefnyddio\u2019r efelychydd cost effeithiol hwn yn helpu i roi'r sgiliau angenrheidiol i hyfforddeion niwrolawfeddygol fel y gallant gyflawni'r driniaeth yn ddiogel ac yn effeithiol. Mae\u2019n rhoi\u2019r cyfle iddynt ymarfer dro ar o\u0302l tro, unrhyw le, unrhyw bryd, a gall wella\u2019r canlyniad a\u2019r profiad i gleifion a\u2019i wneud yn ddiogelach."}, {"text_idx": "#000021", "text": "\u201cMae niwrolawfeddygaeth yn arbenigedd risg uchel ac mae darparu cyfleoedd hyfforddi diogel i lawfeddygon bob amser yn her. Bydd yr offer hyfforddi hwn yn galluogi\u2019r hyfforddai i ddysgu\u2019r rhan fwyaf o\u2019r sgiliau sydd eu hangen i gyflawni\u2019r driniaeth hon mewn amgylchedd diogel heb risg. Mae\u2019n hybu trafodaeth gyda\u2019r hyfforddwyr ac mae\u2019n ffordd wych o ymwreiddio\u2019r sgiliau angenrheidiol\u201d"}, {"text_idx": "#000023", "text": "Mae VCath yn rhaglen iPad newydd cyffroes sy\u2019n golygu y gall hyfforddeion ddysgu\u2019r sgiliau damcaniaethol ac ymarferol sylfaenol o roi cathetr mewn fentrigl mewn amgylchedd a efelychir yn realistig. Mae\u2019n offer buddiol i wella\u2019r broses o ddysgu\u2019r sgiliau craidd ac yn ddatblygiad pwysig o ran defnyddio efelychu ar gyfer hyfforddiant niwrolawfeddygol\u201d"}, {"text_idx": "#000025", "text": "\u201cRoeddem wedi datblygu offer hyfforddi tebyg yn flaenorol a oedd yn gweithio yn y porwr gwe. Mae VCath yn welliant technegol sylweddol ar y gwreiddiol, yn arbennig o ran defnyddio rhyngwyneb bysedd yr iPad\u201d."}, {"text_idx": "#000026", "text": "Mae'r offer hyfforddi \u2018VCath\u2019 ar gael i\u2019w lawrlwytho o Siop aps Apple ."}, {"text_idx": "#000033", "text": "Delweddu, Data, Modelu a Graffeg"}]